## Izmjene i dopune Statuta Fonda za zaštitu okoliša i energetsku učinkovitost

### NN 73/2004 (2.6.2004.), Izmjene i dopune Statuta Fonda za zaštitu okoliša i energetsku učinkovitost

# FOND ZA ZAŠTITU OKOLIŠA I ENERGETSKU UČINKOVITOST

1500

Na teme­lju
članka 6. stavka 2. Zakona o Fondu za zaštitu okoliša i energetsku učinkovitost
(»Narodne novine« broj 107/03.) Upravni odbor Fonda za zaštitu okoliša i
energetsku učinkovitost, uz suglasnost Vlade Republike Hrvatske, na sjednici
održanoj 24. ožujka 2004. godine, donio je

## IZMJENE I DOPUNE

### STATUTA FONDA ZA ZAŠTITU OKOLIŠA I ENERGETSKU UČINKOVITOST

Članak
1.

U
članku 7. Statuta Fonda za zaštitu okoliša i energetsku učinkovitost iza stavka
1. dodaju se dva nova stavka, kao stavci 2. i 3., koji glase:

»Za
akte koje donosi na teme­lju zakonom utvrđene javne ovlasti Fond koristi pečat,
promjera 38 mm, s kružno upisanim tekstom »Republika Hrvatska – Fond za zaštitu
okoliša i energetsku učinkovitost Zagreb«, koji u sredini ima grb Republike
Hrvatske.

Fond može
imati više pečata i svaki pečat ima svoj redni broj.«

Stavci 2. i 3. postaju stavci 4. i 5.

Članak 2.

U članku 11. stavak 1. mije­nja se i glasi:

»U Fondu se ustrojavaju unutar­nje ustrojstvene
jedinice:

– Ured direktora,

– Služba za upravno-pravne poslove te naplatu naknada
i posebne naknade,

– Služba pripreme, provedbe i razvoja programa,
projekata i dru­gih aktivnosti u području zaštite okoliša i energetske učinko­vitosti,

– Služba za financije i financijsku podršku,

– Tajništvo Fonda.«

Članak 3.

U članku 33. stavak 2. mije­nja se i glasi:

»Za zamjenika direktora može biti imenovana osoba
koja ima visoku stručnu spremu i 10 godina radnog iskustva u struci te dokazane
stručne, radne i organizacijske sposobnosti.«

Članak 4.

Iza
članka 34. dodaju se članci 34.a i 34.b koji glase:

»5. PomoĆnik direktora za programe i projekte u podruČju
zaŠtite okoliŠa i energetske uČinkovitosti

Članak
34.a

Pomoćnik
direktora za programe i projekte u području zaštite okoliša i energetske
učinkovitosti vodi, organizira i koordinira poslove u svezi pripreme, provedbe
i razvoja programa, projekata i drugih aktivnosti u području zaštite okoliša i
energetske učinkovitosti, raspisiva­nja natječaja za dodjelu sredstava Fonda,
odabira korisnika sredstava te obav­lja­nja stručnog nadzora u realizaciji
programa, projekata i drugih aktivnosti u području zaštite okoliša i energetske
učinkovitosti.

Za pomoćnika direktora za programe i projekte u
području zaštite okoliša i energetsku učinkovitost može biti imenovana osoba
koja ima visoku stručnu spremu struke iz područja zaštite okoliša i energetike,
10 godina radnog iskustva u struci i stečena zna­nja na poslovima u području
zaštite okoliša i/ili energetike.

Pomoćnika direktora za programe i projekte u području
zaštite okoliša i energetske učinkovitosti imenuje Upravni odbor na teme­lju
javnog natječaja na vrijeme od 4 godine.

Odredbe ovoga Statuta kojima su uređena pita­nja
raspisiva­nja i provođe­nja natječaja za direktora Fonda te za ­nje­govo ime­nova­nje
i razrješe­nje odgovarajuće se primje­njuju i na pomoćnika direktora za
programe i projekte u području zaštite okoliša i energetske učinkovitosti.

Tužba protiv odluke o imenova­nju ili razrješe­nju
pomoćnika direktora za programe i projekte u području zaštite okoliša i
energetske učinkovitosti podnosi se nadležnom sudu u roku od 15 dana od dana
primitka odluke.

6.
POMOĆNIK DIREKTORA ZA FINANCIJE I FINANCIJSKU PODRŠKU

Članak
34.b

Pomoćnik
direktora za financije i financijsku podršku vodi, organizira i koordinira
poslove u svezi planira­nja i praće­nja prihoda od naknada i posebne naknade,
financijske podrške za predlaga­nje korisnika sredstava Fonda i odabira
projekata i programa za koje će se koristiti sredstva Fonda, utvrđiva­nja
financijskog boniteta korisnika sredstava, praće­nja izvrše­nja njihovih
financijskih obveza, predlaga­nja načina korište­nja sredstava Fonda, kontrole
namjenskog korište­nja sredstava te obav­lja­nja poslova surad­nje s
financijskim i drugim institucijama u zem­lji i svijetu radi sudjelova­nja u
financira­nju projekata i programa u području zaštite okoliša i energetske
učinkovitosti.

Za pomoćnika direktora za financije i financijsku
podršku može biti imenovana osoba koja ima visoku stručnu spremu ekonomske
struke i 10 godina radnog iskustva u struci.

Pomoćnika direktora za financije i financijsku
podršku imenuje Upravni odbor na teme­lju javnog natječaja na vrijeme od 4
godine.

Odredbe ovoga Statuta kojima su uređena pita­nja
raspisiva­nja i provođe­nja natječaja za direktora Fonda te ­nje­govo imeno­va­nje
i razrješe­nje odgovarajuće se primje­njuju i na pomoćnika direktora za
financije i financijsku podršku.

Tužba protiv odluke o imenova­nju ili razrješe­nju
pomoćnika direktora za financije i financijsku podršku podnosi se nadležnom
sudu u roku 15 dana od dana primitka odluke.«

Članak 5.

Ove izmjene i dopune Statuta Fonda za zaštitu okoliša
i energetsku učinkovitost stupaju na snagu, nakon pribav­ljene suglasnosti
Vlade Republike Hrvatske, osmog dana od dana objave u »Narodnim novinama«.

Klasa:
024-04/04-02/02
Urbroj: 563-01-04-1
Zagreb, 24. ožujka 2004.

Predsjednik
Upravnog odbora
**Davor** **Mrdu****­lja****š, dipl****. iur****.**, v. r.

Izmjene i dopune, NN 73/2004-1500